Rebeca Lane

Rebeca Eunice Vargas Tamayac, Rebeca Lane edo Miss Penny Lane izenez ezaguna (Guatemala Hiria, 1984ko abenduaren 6a) Guatemalako feminista eta aktibista anarkista, soziologoa, poeta eta rap abeslaria da. Somos Guerreras-en sortzailea da, Erdialdeko Amerikako emakume Hip Hop-larien lana ikusgarri egiteko proposamena, prestakuntzarako, bizikidetzarako eta ekitaldien ekoizpenerako guneak sortuz. Bere musika, feminista eta indarkeria soziala eta emakumeen aurkako indarkeria salatzen duena, nazioartean ezagutarazi du.

 Biografia 
1984an jaio zen Guatemalan, gerra zibilaren testuinguruan musika eta poesia adierazpide gisa zuen familia batean. Bere izeba Rebeca Eunice Vargas Braghiroli gerrillari eta poeta zen, Guatemalako armadak atxilotu eta desagertu egin zuen 1981ean Guatemalako Gerra Zibilaren amaieran. Haren desagerpenak zauri sakona utzi zion eta hamabi urterekin aktibismo politikoan sartu zen. Bere herrialdeko memoria historikoa raparen bidez erreskatatu nahi du: "ez biktima gisa", -dio- "marjinalitatearen eta klase borrokaren bozeramaile gisa”.

Guatemalako San Carlos Unibertsitateko Zientzia Politikoen Eskolan soziologia ikasi zuen eta emakumeen askapen eskemetan sakontzen hasi zen. Soziologo gisa, hainbat foro akademikotan parte hartzen du eta 2012an hainbat ikerketa burutu zituen hiriko kulturei eta gazte identitateei buruzkoak, bereziki Hip Hop kulturari buruz. 

Guatemala Hiriko Da-radio.com-en “Políticamente incorrecta” programaren gidari gisa, non sozialki tabutzat jotako gaiei buruz hitz egin zuen. Rap taldeak ezagutu eta grabatzeko aukera izan zuen, poesia eta hip-hopa uztartuz. 'Miss Penny Lane' bere bloga sinatzeko erabili zuen izena da, Mujeres de bolsa grande y zapatos bajos, bere ekoizpen poetikoa biltzen duena. 

Poeta gisa, USAC aldizkarian, Revista Literaria Voces Convergentes, Imagina, El Vestíbulo (Puerto Rico), Te prometo Anarquía aldizkari elektronikoan eta Analistas Independientes de Guatemalan argitaratu ditu, baita Cascada de Palabras, Cartonera (Mexiko) poema kolektiboetan ere. 2019an, bere lehen poesia liburua Hierbamala argitaratu zuen Arscesis argitaletxearekin. Antzerki-aktore gisa ere parte hartu du: Histéricas y no tanto (2013), Danzas saicas alucinantes (2012), El Juego (2009), Las Profanas (2009).

Nazioarteko hainbat artistarekin kolaboratu du, hala nola, La Furia (Nafarroa), Zaki (El Salvador), Tita Print (Argentina), Nakury (Costa Rica), Audry Funk (México), Miss Bolivia (Argentina), Ali Gua Gua (Mexiko) eta Sara Curruchich (Guatemala).

 Diskografia 

 Rap(H)² - 502 mg (2012) Última Dosis-ekin
 Canto (2013)
 Poesía Venenosa (2015)
 Dulce Muerte (2015) Kontra-rekin
 Alma Mestiza(2016)
 Obsidiana (2018)
 Llorando diamantes (2021)

 Argitalpenak 

 Reflexiones sobre la cultura y subtexto de mi conciencia sociológica. (2012)
 Culturas juveniles y tribus urbanas. (2012)
 La ciencia como arte, el caos como avance: Paul Feyerabend y el anarquismo epistemológico. (2012)
 Identificación nacional en el rap guatemalteco. (2012)
 Filosofía social y ensayo crítico. (2012)
 El proceso judicial a Efraín Ríos Montt por Genocidio.

 Erreferentziak 

 Kanpo estekak 
 10 raperas feminista
 Rebecca Lane: el rap es poesía

Kategoria:Guatemalako poetak
Kategoria:Guatemalako abeslariak
Kategoria:Guatemalako feministak
Kategoria:Feministak
Kategoria:Rap abeslariak
Kategoria:Guatemalarrak
Kategoria:Soziologoak
Kategoria:Guatemalako soziologoak